text: Lummer varme forsvundet uden regn og brag
  06 juli 2015 kl. 04.08
  Det varslede skybrud, der skulle ramme landet søndag aften og nat, blev ikke til noget. Men varmen den er forsvundet og mere almindeligt dansk vejr venter mandag.
  Bortsat fra enkelte lokale regnskyl så har Syd og Sønderjylland ikke været udsat for store mængder regn i løbet af aftenen og nattens løb. Det oplyser DMI, der samtidig afblæser alarmen om flere skybrud i denne omgang.
  Det tætteste vi i denne omgang kom skybruddet, var Sydfyn hvor de mest dramatiske konsekvenser blev nogle kloakdæksler, der røg af på grund af vandmasserne.
  Men som sagt varmen den er væk og i dag, kan det lige frem være en god ide at huske en lille trøje. For det kommer til at blæse og temperaturen er altså en helt anden.
  